b"\n_START_ARTICLE_\nGran Orient Espanyol\n_START_SECTION_\nHist\xc3\xb2ria\n_START_PARAGRAPH_\nEl Gran Orient Espanyol va ser fundat el setembre de 1889 per Miguel Morayta Sagrario, despr\xc3\xa9s de fusionar el Gran Orient d'Espanya (GOdE) i el Gran Orient Nacional d'Espanya (GONE). Miguel Morayta fou proclamat com el primer Gran Mestre._NEWLINE_El 1890, el Gran Orient Espanyol comptava amb 120 l\xc3\xb2gies._NEWLINE_Va tindre l\xc3\xb2gies a les Filipines, Puerto Rico i Cuba fins al primer ter\xc3\xa7 del s. XX._NEWLINE_Despr\xc3\xa9s del triomf del cop militar franquista a la Guerra Civil Espanyola, el Gran Orient Espanyol va passar a l'exili (M\xc3\xa8xic), on van ser rebuts pel president mexic\xc3\xa0 L\xc3\xa1zaro C\xc3\xa1rdenas, tamb\xc3\xa9 francma\xc3\xa7\xc3\xb3._NEWLINE_Una vegada restablerta la democr\xc3\xa0cia a Espanya, el Gran Orient Espanyol es va constituir el 1977 per\xc3\xb2 va retornar sense for\xc3\xa7a, de manera que no va arribar a instaurar-se de nou al seu pa\xc3\xads d'origen. El 1979 es va inscriure en el registre d'associacions com a Grande Oriente Espa\xc3\xb1ol Unido (G.O.E.U.) organitzaci\xc3\xb3 ma\xc3\xa7\xc3\xb2nica que es va integrar el 1982 en la Gran L\xc3\xb2gia Simb\xc3\xb2lica Espanyola en el per\xc3\xadode de Javier Otaola com Seren\xc3\xadssim Gran Mestre. Actualment aquesta organitzaci\xc3\xb3 mant\xc3\xa9 la nomenclatura de GLSE-GOEU en multitud de documents. El 2001 la seua carta patent va ser absorbida per la Gran L\xc3\xb2gia d'Espanya."